*Projekts*

**Ministru kabineta noteikumu projekta “Noteikumi par skaidras naudas deklarācijas veidlapu, tās aizpildīšanas, iesniegšanas un sniegto ziņu pārbaudes kārtību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Noteikumi par skaidras naudas deklarācijas veidlapu, tās aizpildīšanas, iesniegšanas un sniegto ziņu pārbaudes kārtību” (turpmāk – noteikumu projekts) mērķis ir noteikt skaidras naudas deklarācijas veidlapu, tās aizpildīšanas, iesniegšanas un sniegto ziņu pārbaudes kārtību. Oficiālo publikāciju un tiesiskās informācijas likuma 9. panta piektā daļa noteic, ka gadījumā, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa. Ievērojot minēto, kā arī to, ka atbilstoši likuma Grozījumi likumā "[Par skaidras naudas deklarēšanu uz valsts robežas](https://likumi.lv/ta/id/155879-par-skaidras-naudas-deklaresanu-uz-valsts-robezas)" 2. pantam ir izteikts likuma “[Par skaidras naudas deklarēšanu uz valsts robežas](https://likumi.lv/ta/id/155879-par-skaidras-naudas-deklaresanu-uz-valsts-robezas)” (turpmāk arī – likums) 5. pants jaunā redakcijā, Ministru kabineta 2007. gada 19. jūnija noteikumi Nr. 414 "Noteikumi par skaidras naudas deklarācijas veidlapu, tās aizpildīšanas, iesniegšanas un sniegto ziņu pārbaudes kārtību" zaudē spēku vienlaikus ar likuma grozījumu spēkā stāšanos, proti, 2019. gada 1. jūlijā. Ministru kabineta 2007. gada 19. jūnija noteikumi Nr. 414 "Noteikumi par skaidras naudas deklarācijas veidlapu, tās aizpildīšanas, iesniegšanas un sniegto ziņu pārbaudes kārtību" ir izdoti saskaņā ar Likuma 5. panta ceturto daļu, bet noteikumu projekts ir sagatavots saskaņā ar Likuma 5. panta septīto daļu. Noteikumu projekts stājas spēkā pēc tā pieņemšanas Ministru kabinetā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ar Ministru kabineta 2019. gada 7. maija rīkojumu Nr. 210 apstiprinātā “Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” 199.2 pasākums “Īstenot VID prioritāro pasākumu "Skaidras naudas pārvietošanas kontroles pastiprināšana"”.2. Pasākumu plāna noziedzīgi iegūtu līdzekļu legalizācijas un terorisma finansēšanas novēršanai laikposmam līdz 2019. gada 31. decembrim[[1]](#footnote-1) 8. rīcības virziena “Konfiskācija” 8.6.pasākums, kas apstiprināts ar Ministru kabineta 2018.gada 11.oktobra rīkojumu Nr.512 “Par Pasākumu plānu noziedzīgi iegūtu līdzekļu legalizācijas un terorisma finansēšanas novēršanai laikposmam līdz 2019. gada 31. decembrim”.3. Likuma “Par skaidras naudas deklarēšanu uz valsts robežas” 5.panta septītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta mērķis ir noteikt skaidras naudas deklarācijas veidlapu, tās aizpildīšanas, iesniegšanas un sniegto ziņu pārbaudes kārtību. Oficiālo publikāciju un tiesiskās informācijas likuma 9. panta piektā daļa noteic, ka gadījumā, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa. Ievērojot minēto, kā arī to, ka atbilstoši likuma Grozījumi likumā "[Par skaidras naudas deklarēšanu uz valsts robežas](https://likumi.lv/ta/id/155879-par-skaidras-naudas-deklaresanu-uz-valsts-robezas)" 2. pantam ir izteikts Likuma 5. pants jaunā redakcijā, Ministru kabineta 2007. gada 19. jūnija noteikumi Nr. 414 "Noteikumi par skaidras naudas deklarācijas veidlapu, tās aizpildīšanas, iesniegšanas un sniegto ziņu pārbaudes kārtību" zaudē spēku vienlaikus ar likuma grozījumu spēkā stāšanos, proti, 2019. gada 1. jūlijā. Ministru kabineta 2007. gada 19. jūnija noteikumi Nr. 414 "Noteikumi par skaidras naudas deklarācijas veidlapu, tās aizpildīšanas, iesniegšanas un sniegto ziņu pārbaudes kārtību" ir izdoti saskaņā ar Likuma 5. panta ceturto daļu, bet noteikumu projekts ir sagatavots saskaņā ar Likuma 5. panta septīto daļu. Ar grozījumiem Likumā ir precizēts tā mērķa tvērums un darbības joma attiecībā uz Latvijas Republikas iekšējo robežu ar ES dalībvalstīm.Skaidras naudas brīva pārrobežu aprite ir viens no riskiem saistībā ar nelikumīgi iegūtu līdzekļu legalizēšanu un teroristu finansēšanu un proliferāciju. Saskaņā ar Eiropas Parlamenta un Padomes 2005.gada 26.oktobra Regulas (EK) Nr.1889/2005 par skaidras naudas kontroli, kuru ieved Kopienas teritorijā vai izved no tās (turpmāk – Regula (EK) Nr.1889/2005) preambulas 2., 5. un 6. apsvērumu tās mērķis ir novērst, atturēt un izvairīties no nelikumīgi iegūtu līdzekļu ieviešanas finanšu sistēmā, kā arī to ieguldīšanas pēc legalizēšanas, tostarp, ieviešot skaidras naudas ievešanas ES vai izvešanas no tās obligātas deklarēšanas principu, kas ļauj iegūt informāciju par šīm darbībām (skat. *ES Tiesas spriedumu, 2015. gada 16. jūlijs, Chmielewski,*[*C‑255/14*](https://eur-lex.europa.eu/legal-content/LV/AUTO/?uri=ecli:ECLI%3AEU%3AC%3A2015%3A475&locale=lv)*,*[*EU:C:2015:475*](https://eur-lex.europa.eu/legal-content/redirect/?urn=ecli:ECLI%3AEU%3AC%3A2015%3A475&lang=LV&format=pdf&target=CourtTab)*,*[*18.*](https://eur-lex.europa.eu/legal-content/redirect/?urn=ecli:ECLI%3AEU%3AC%3A2015%3A475&lang=LV&format=html&target=CourtTab&anchor=#point18)*punkts*). Regulas Nr.1889/2005 4.apsvērumā noteikts, ka būtu jāņem vērā arī papildu darbības, ko veic citos starptautiskos forumos, jo īpaši Finanšu darījumu darba grupā nelikumīgi iegūtu līdzekļu legalizācijas jomā *(FATF)*, kas izveidota 1989. gadā Parīzē, G7 augstākā līmeņa sanāksmes laikā.  *FATF* 2004. gada 22. oktobra IX īpašais ieteikums aicina valdības paredzēt pasākumus, lai atklātu skaidras naudas fizisku pārvietošanu, tostarp deklarēšanas sistēmu vai citus izpaušanas pienākumus.2018.gada 4.jūlijā Eiropas Padomes Moneyval komitejas plenārsēdē tika apstiprināts 5.kārtas ziņojums par Latvijas noziedzīgi iegūtu līdzekļu legalizācijas un terorisma novēršanas sistēmas efektivitāti, kurš tika publicēts 2018.gada 23.augustā. Šo novērtējumu atbilstoši starptautiskajiem Finanšu darījumu darba grupas (FATF) standartiem veica Eiropas Padomes Moneyval komitejas eksperti vizītes laikā no 2017.gada 30.oktobra līdz 8.novembrim. Moneyval 5.kārtas novērtēšana balstās uz noziedzīgi iegūtu līdzekļu legalizācijas un terorisma finansēšanas sistēmas efektivitātes vērtējumu pēc 11 rādītājiem. Ņemot vērā starptautiski atzītu FATF metodoloģiju, tika izstrādāts *“Pasākumu plāns noziedzīgi iegūtu līdzekļu legalizācijas un terorisma finansēšanas novēršanai laikposmam līdz 2019. gada 31. decembrim”*, kurā ir iekļautas Moneyval 5.kārtas novērtēšanas ziņojumā ietvertās rekomendācijas, tai skaitā par pasākumiem, kuri Latvijai jāveic, lai nodrošinātu vairāk atturošu sistēmu attiecībā uz robežas nedeklarētās vai nepatiesi deklarētās skaidras naudas arestēšanu un konfiskāciju.Regulas Nr.1889/2005 3.panta 1.punkts nosaka, ka jebkura fiziska persona, kura iebrauc ES teritorijā vai izbrauc no tās un kurai ir skaidra nauda 10 000 *euro* apmērā vai vairāk, deklarē šo summu tās dalībvalsts kompetentajām iestādēm, caur kuru minētā persona iebrauc ES teritorijā vai izbrauc no tās. Skaidra nauda atbilstoši Regulas (EK) Nr.1889/2005 2.panta 2.punktam ir:  a) apgrozāmi uzrādītāja instrumenti, tostarp monetārie uzrādītāja instrumenti, piemēram, ceļojuma čeki, apgrozāmi instrumenti (arī čeki, vekseļi un maksājuma uzdevumi), kas ir vai nu uzrādītāja instrumenti, indosēti bez ierobežojuma, izdoti fiktīvam saņēmējam vai citādi, tādā formā, ka īpašumtiesības uz instrumentu pāriet līdz ar tā nodošanu, vai neaizpildītie dokumenti (arī čeki, vekseļi un maksājuma uzdevumi), kuri ir parakstīti, bet kuros nav norādīts saņēmējs; b) valūta (banknotes un monētas, kuras ir apritē kā maiņas līdzeklis).Saskaņā ar Regulas (EK) Nr.1889/2005 1.panta 2. punktu šī regula neskar attiecīgu valstu pasākumus par kontroli attiecībā uz skaidras naudas pārvietošanu Kopienas iekšienē, ja šādi pasākumi ir paredzēti saskaņā ar Eiropas Kopienas Līguma (turpmāk - EKL) 58. pantu.Līguma par Eiropas Savienību konsolidētās versijas (turpmāk – Līgums) 63.panta (EKL 56.pants) 1.punktā ES dalībvalstīm ir noteikts pienākums ievērot 4.nodaļā “Kapitāls un maksājumi” izklāstītos noteikumus, kā arī ir aizliegti visi kapitāla aprites ierobežojumi dalībvalstu, kā arī dalībvalstu un trešo valstu starpā.Atbilstoši Līguma 65.panta (EKL 58.p.) 1.punkta b) apakšpunktam, šā Līguma 63.pants (EKL 56.p.) neskar dalībvalstu tiesības veikt visus vajadzīgos pasākumus, lai novērstu attiecīgās valsts normatīvo aktu pārkāpumus, jo īpaši nodokļu jomā un finanšu iestāžu konsultatīvās uzraudzības jomā, vai noteikt procedūras, kā pārvaldes vai statistikas informācijas vajadzībām deklarēt kapitāla apriti, vai arī veikt pasākumus, ko pamato sabiedriskās kārtības vai sabiedriskās drošības intereses. Eiropas Kopienas tiesa 1995. gada 23. februāra spriedumā *(C-358/93 - Bordessa and Others, § 21-22)* ir norādījusi, ka iespējams izņēmums attiecībā uz aizliegumu kapitāla aprites ierobežojumiem, lai novērstu nelikumīgas darbības, piemēram, naudas atmazgāšanu, narkotiku tirdzniecību vai terorismu, un dalībvalstīm ir tiesības veikt pasākumus, kas ir pamatoti ar sabiedriskās kārtības vai valsts drošības apsvērumiem.Skaidras naudas brīva pārrobežu aprite ir viens no riskiem saistībā ar nelikumīgi iegūtu līdzekļu legalizēšanu un terorisma un proliferācijas finansēšanu. Pienākums deklarēt skaidras naudas ievešanu ES vai izvešanu no tās ir daļa no ES drošības politikas un stratēģijas nelikumīgi iegūtu līdzekļu legalizēšanas novēršanai un cīņai pret terorisma un proliferācijas finansēšanu. Daudzas ES dalībvalstis, lai cīnītos pret draudiem, ko rada nepietiekami kontrolēta noziedzīgi iegūtu līdzekļu legalizēšana un terorisma finansēšana, ir ieviesušas skaidras naudas kustības kontroli ne tikai uz ES ārējām robežām, bet arī uz dalībvalstu iekšējām robežām. Piemēram, Lietuva, Vācija, Luksemburga, Francija,Beļģija, Austrija, Bulgārija, Portugāle, Horvātija, Anglija, Īrija, Spānija. Arī Čehija arī plāno ieviest skaidras naudas kontroles uz ES iekšējām robežām.Ņemot vērā minētos apsvērumus Likums tika papildināts ar skaidras naudas aprites regulējumu uz valsts iekšējās robežas ar ES dalībvalstīm. Ministru kabineta 2007. gada 19. jūnija noteikumi Nr. 414 "Noteikumi par skaidras naudas deklarācijas veidlapu, tās aizpildīšanas, iesniegšanas un sniegto ziņu pārbaudes kārtību" neparedz deklarācijas veidlapu aizpildīšanas, iesniegšanas un sniegto ziņu pārbaudes kārtību uz Latvijas Republikas iekšējās robežas ar ES dalībvalstīm. Līdz ar to noteikumu projektā ir nepieciešams noteikt deklarācijas veidlapas aizpildīšanas, iesniegšanas un sniegto ziņu pārbaudes kārtību uz Latvijas Republikas iekšējās robežas ar ES dalībvalstīm.Saskaņā ar Regulas (EK) Nr.1889/2005 3.panta 1.punktu, jebkura fiziska persona, kura iebrauc Kopienā vai izbrauc no tās un kurai ir skaidra nauda 10 000 euro apmērā vai vairāk, saskaņā ar šo regulu deklarē šo summu tās dalībvalsts kompetentajām iestādēm, caur kuru minētā persona iebrauc Kopienā vai izbrauc no tās. Pienākums deklarēt nav izpildīts, ja sniegtā informācija ir neprecīza vai nepilnīga.Likuma 5.panta otrā daļa nosaka, ka fiziskā persona, kurai saskaņā ar Regulas (EK) Nr. 1889/2005 3. panta 1. punktu ir pienākums deklarēt skaidru naudu, rakstveidā aizpilda skaidras naudas deklarācijas veidlapu saskaņā ar Regulas (EK) Nr. 1889/2005 3. panta 2. punktu,tajā sniegto ziņu patiesumu apliecina ar parakstu un, šķērsojot valsts ārējo robežu, iesniedz deklarāciju attiecīgajai kompetentās iestādes amatpersonai.Atbilstoši noteikumu projekta 2.punktā ietvertajam fiziskā persona, šķērsojot Latvijas Republikas ārējo robežu, saskaņā ar likuma “Par skaidras naudas deklarēšanu uz valsts robežas” 5.panta otro daļu, rakstveidā aizpilda skaidras naudas deklarācijas veidlapu, tajā sniegto ziņu patiesumu apliecina ar parakstu un iesniedz deklarāciju attiecīgajai kompetentās iestādes amatpersonai.Likuma 5.panta trešā daļa nosaka, ka kompetentā iestāde ir tiesīga pieprasīt personai, uz kuru neattiecas Likuma 5.panta otrajā daļā noteiktais skaidras naudas deklarēšanas pienākums, aizpildīt skaidras naudas deklarācijas veidlapu, šķērsojot valsts ārējo robežu, ja ir pazīmes par iespējamām personas nelikumīgām darbībām.Saskaņā ar Likuma 5.panta trešo daļu kompetentā iestāde ir tiesīga pieprasīt personai, uz kuru neattiecas Regulas (EK) Nr.1889/2005 3.panta 1.punktā noteiktais skaidras naudas deklarēšanas pienākums, aizpildīt skaidras naudas deklarācijas veidlapu, šķērsojot valsts ārējo robežu, ja ir pazīmes par iespējamām personas nelikumīgām darbībām.Noteikumu projekta 3.punkts nosaka, ja kompetentā iestāde saskaņā ar Likuma 5.panta trešo daļu uz Latvijas Republikas ārējās robežas ir pieprasījusi aizpildīt deklarāciju, fiziskā persona aizpilda deklarāciju divos eksemplāros, tajā sniegto ziņu patiesumu apliecina ar parakstu, un iesniedz to kompetentās iestādes pilnvarotajai amatpersonai valsts robežšķērsošanas vietā. Saskaņā ar Likuma 5.panta ceturto daļu, fiziskā persona, kura, šķērsojot valsts iekšējo robežu, ieved Latvijas Republikā vai izved no tās skaidru naudu 10 000 euro apmērāvai vairāk, pirms skaidras naudas izvešanas no Latvijas Republikas vai pēc skaidras naudas ievešanas Latvijas Republikā pēc kompetentās iestādes amatpersonas pieprasījuma rakstveidā aizpilda skaidras naudas deklarācijas veidlapu,tajā sniegto ziņu patiesumu apliecina ar parakstu un iesniedz deklarāciju attiecīgajai kompetentās iestādes amatpersonaiLīdz ar to, noteikumu projekta 4.punktā noteikts, ja kompetentā iestāde saskaņā ar likuma “Par skaidras naudas deklarēšanu uz valsts robežas” 5.panta ceturto daļu uz Latvijas Republikas iekšējās robežas ir pieprasījusi aizpildīt deklarāciju, fiziskā persona aizpilda deklarāciju divos eksemplāros, tajā sniegto ziņu patiesumu apliecina ar parakstu, un iesniedz to kompetentās iestādes amatpersonai.Šādas normas noteikumu projektā ir nepieciešams ietvert, jo, pirmkārt, Likuma 5.pantā ir precizēti skaidras naudas deklarācijas aizpildīšanas nosacījumi, tai skaitā, noteikts jauns subjektu loks – fiziskās personas, kura šķērsojot valsts iekšējo robežu, ieved Latvijas Republikā vai izved no tās skaidru naudu 10 000 euro apmērā vai vairāk, kurām pirms skaidras naudas izvešanas no Latvijas Republikas vai pēc skaidras naudas ievešanas Latvijas Republikā, pēc kompetentās iestādes amatpersonas pieprasījuma, rakstveidā ir jāaizpilda skaidras naudas deklarācijas veidlapa, tajā sniegto ziņu patiesums jāapliecina ar parakstu un jāiesniedz deklarāciju attiecīgajai kompetentās iestādes amatpersonai. Otrkārt, ņemot vērā to, ka Regulas (EK) Nr.1889/2005 tvērums, kā iepriekš minēts, ir tikai attiecībā uz ES ārējām robežām un Regulas (EK) Nr.1889/2005 1.panta 2. punkts nosaka, ka šī regula neskar attiecīgu valstu pasākumus par kontroli attiecībā uz skaidras naudas pārvietošanu Kopienas iekšienē, ir nepieciešams noteikt skaidras naudas deklarācijas veidlapā norādāmu informāciju, kura sniedzama pēc kompetentās iestādes amatpersonas pieprasījuma, šķērsojot valsts iekšējo robežu. Skaidras naudas deklarācijā, kas aizpildāma šķērsojot valsts iekšējo robežu, norādāmā informācija ir noteikta saskaņā ar Regulā (EK) Nr.1889/2005 noteikto. Treškārt, ņemot vērā sabiedrības drošības riskus, Likumā ir noteikta kompetentās iestādes – Valsts ieņēmumu dienesta un Valsts robežsardzes (kompetentā iestāde tikai uz valsts ārējās robežas (ES ārējās robežas) Latvijas Republikas robežšķērsošanas vietās, kur muitas kontrole nav paredzēta) tiesības pieprasīt personai aizpildīt skaidras naudas deklarācijas veidlapu, ja ir pazīmes par iespējamām personas nelikumīgām darbībām. Šādas tiesību normas nepieciešamas, lai mazinātu noziedzīgi iegūtu līdzekļu aprites riskus Eiropas Savienībā tai skaitā Latvijas Republikā.Deklarācijas veidlapas latviešu, angļu un krievu valodā ir bez maksas pieejamas kompetentajā iestādē Latvijas Republikas robežšķērsošanas vietā[[2]](#footnote-2) vai pie kompetentās iestādes amatpersonas. Minētās deklarācijas veidlapas ir pievienotas noteikumu projekta pielikumā. Pēc noteikumu pieņemšanas tiks papildināta sniegtā pakalpojuma aprakstīšana valsts pārvaldes pakalpojumu portālā Latvija.lv. attiecībā uz valsts pārvaldes pakalpojumu “Deklarācija skaidras naudas deklarēšanai uz valsts robežas”. Pakalpojuma sniegšanas kanāls – klātiene.Kompetentā iestāde, lai mazinātu administratīvo slogu personām, kurām ir pienākums aizpildīt deklarāciju, ir tiesīga nepieciešamības gadījumā izgatavot un piedāvāt aizpildīt fiziskām personām deklarācijas veidlapas uz paškopējoša papīra.Saskaņā ar noteikumu projekta 5.punktu kompetentās iestādes amatpersonai saskaņā ar izlases principu vai saskaņā ar tās rīcībā esošo informāciju ir jāpārliecinās par deklarētā skaidras naudas daudzuma atbilstību faktiskajam daudzumam un par citu deklarācijā sniegto ziņu patiesumu. Kompetentā iestāde, pārbaudot deklarācijā sniegto ziņu patiesumu, vadās no tai pieejamās operatīvās un riska informācijas, tai skaitā no informācijas, kas iegūta no Finanšu izlūkošanas dienesta.Personas, aizpildot deklarācijas veidlapu, vispārīgās informācijas veidā tiek informētas, ka - ja ir sniegta nepareiza, neprecīza vai nepilnīga informācija, tiks uzskatīts, ka parakstījusies persona nav izpildījusi Regulas (EK) Nr.1889/2005 3.pantā vai likuma "[Par skaidras naudas deklarēšanu uz valsts robežas](https://likumi.lv/doc.php?id=155879)" 5.panta trešajā, ceturtajā, piektajā un sestajā daļā minēto pienākumu, un tai var piemērot Latvijas Administratīvo pārkāpumu kodeksā vai Krimināllikumā noteikto sodu. Saskaņā ar Latvijas Administratīvo pārkāpumu kodeksa 190.15pantu par normatīvajos aktos noteiktās skaidras naudas, ko, šķērsojot valsts ārējo robežu, ieved Latvijas Republikā vai izved no tās, nedeklarēšanu vai nepatiesu deklarēšanu —uzliek naudas sodu divdesmit procentu apmērā no nedeklarētās vai nepatiesi deklarētās summas.Saskaņā ar Krimināllikuma 195.2 panta otro, 2.1 un trešo daļu par liela apmēra skaidras naudas, ko, šķērsojot valsts iekšējo robežu, ieved Latvijas Republikā vai izved no tās, nedeklarēšanu vai nepatiesu deklarēšanu, ja skaidras naudas deklarācijas aizpildīšanu likumā noteiktajā kārtībā pieprasījusi kompetentās iestādes amatpersona, — soda ar brīvības atņemšanu uz laiku līdz diviem gadiem vai ar īslaicīgu brīvības atņemšanu, vai ar piespiedu darbu, vai ar naudas sodu. Par liela apmēra skaidras naudas, ko, šķērsojot valsts ārējo robežu, ieved Latvijas Republikā vai izved no tās, nedeklarēšanu vai nepatiesu deklarēšanu — soda ar brīvības atņemšanu uz laiku līdz trim gadiem vai ar īslaicīgu brīvības atņemšanu, vai ar piespiedu darbu, vai ar naudas sodu. Par 195.2 panta otrajā un 2.1 daļā paredzēto noziedzīgo nodarījumu, ja to izdarījusi organizēta grupa, — soda ar brīvības atņemšanu uz laiku līdz četriem gadiem vai ar īslaicīgu brīvības atņemšanu, vai ar piespiedu darbu, vai ar naudas sodu.Deklarācijas informāciju un personas datus reģistrē un apstrādā likuma "Par skaidras naudas deklarēšanu uz valsts robežas" 3.pantā minētās kompetentās iestādes, un tos dara pieejamus likuma "Par skaidras naudas deklarēšanu uz valsts robežas" 6.panta 3.punktā minētajai iestādei. Personas datus apstrādā saskaņā ar Fizisko personu datu apstrādes likumu.Saskaņā ar Likuma pārejas noteikumu 2.punktu, administratīvā atbildība par skaidras naudas deklarēšanas pienākuma neizpildīšanu uz Latvijas Republikas valsts robežas un kompetenci administratīvo pārkāpumu procesā stājas spēkā vienlaikus ar Administratīvās atbildības likumu. Ņemot vērā minēto un to, ka 2020. gada 1. janvārī stāsies spēkā Administratīvās atbildības likums, bet Latvijas Administratīvo pārkāpumu kodekss zaudēs spēku, noteikumu projekta pielikumā ietvertā informācija par Latvijas Administratīvo pārkāpumu kodeksā noteikto sodu nepieciešamības gadījumā tiks precizēta un tiks izdarīti grozījumi noteikumu projekta pielikumā ietvertajā informācijā.Likuma pārejas noteikumu 3.punkts nosaka, ka Ministru kabinets līdz 2019. gada 1. jūlijam izdod Likuma 5. panta septītajā daļā minētos noteikumus. Proti, Ministru kabinets izdod skaidras naudas deklarācijas veidlapas paraugu, nosaka deklarācijas aizpildīšanas un iesniegšanas kārtību, kā arī sniegto ziņu pārbaudes kārtību.  |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts ieņēmumu dienests un Iekšlietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras šķērso Latvijas Republikas valsts robežu (ieceļo vai izceļo no tās), it īpaši: 1) fiziskās personas, kurām saskaņā ar Eiropas Parlamenta un Padomes 2005.gada 26.oktobra regulas (EK) Nr. [1889/2005](http://eur-lex.europa.eu/eli/reg/2005/1889/oj/?locale=LV) par skaidras naudas kontroli, kuru ieved Kopienas teritorijā vai izved no tās (turpmāk arī – Regula (EK) Nr.1889/2005) 3.panta 1.punktu, ir pienākums deklarēt skaidru naudu;2) fiziskās personas, uz kurām neattiecas regulas Regula (EK) Nr.1889/2005 3.panta 1.punktā noteiktais pienākums deklarēt skaidru naudu, bet kurām kompetentās iestādes pilnvarotā amatpersona, šķērsojot valsts ārējo robežu ir pieprasījusi aizpildīt skaidras naudas deklarācijas veidlapu, ja ir pazīmes par iespējamām personas nelikumīgām darbībām;3) fiziskās personas, kuras, šķērsojot valsts iekšējo robežu, ieved Latvijas Republikā vai izved no tās skaidru naudu 10 000 *euro* apmērā vai vairāk, un tai ir pienākums deklarēt skaidru naudu pēc kompetentās iestādes amatpersonas pieprasījuma.Kompetentās iestādes - Valsts ieņēmumu dienests un Valsts robežsardze.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta rezultātā tiks nodrošināta skaidras naudas aprites kontrole uz valsts robežas novēršot nedeklarētas vai noziedzīgi iegūtas skaidras naudas ievešanu Latvijas Republikā un izvešanu no tās, tādējādi novēršot noziedzīgi iegūtu līdzekļu legalizāciju un terorisma un proliferācijas finansēšanu, kas radīs pozitīvu ietekmi uz tautsaimniecību kopumā. Noteikumu projekts rada administratīvo slogu anotācijas II nodaļas 1.punktā minētajai mērķgrupai – kompetentās iestādes, kā arī fiziskajām personām, kas šķērso valsts robežu . |
| 3. | Administratīvo izmaksu monetārs novērtējums | Saskaņā ar Valsts ieņēmumu dienesta sniegto informāciju, ņemot vērā iespējamo skaidras naudas deklarāciju nepieciešamo apjomu, deklarāciju veidlapu izmaksas gadā vidēji ir 620 *euro* (ar PVN) par 3000 veidlapām. |
| 4. | Atbilstības izmaksu monetārs novērtējums | Noteikumu projekts šo jomu neskar.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar.  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts šo jomu neskar.  |
| 2. | Atbildīgā institūcija | Noteikumu projekts šo jomu neskar.  |
| 3. | Cita informācija | Noteikumu projekts aizstāj Ministru kabineta 2007.gada 19.jūnija noteikumus Nr. 414 ““Noteikumi par skaidras naudas deklarācijas veidlapu, tās aizpildīšanas, iesniegšanas un sniegto ziņu pārbaudes kārtību”**.** Oficiālo publikāciju un tiesiskās informācijas likuma 9. panta piektā daļa noteic, ka gadījumā, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa. Ievērojot minēto, kā arī to, ka atbilstoši likuma Grozījumi likumā "[Par skaidras naudas deklarēšanu uz valsts robežas](https://likumi.lv/ta/id/155879-par-skaidras-naudas-deklaresanu-uz-valsts-robezas)" 2. pantam paredzēts izteikt likuma “[Par skaidras naudas deklarēšanu uz valsts robežas](https://likumi.lv/ta/id/155879-par-skaidras-naudas-deklaresanu-uz-valsts-robezas)” 5. pantu jaunā redakcijā, Ministru kabineta 2007. gada 19. jūnija noteikumi Nr. 414 "Noteikumi par skaidras naudas deklarācijas veidlapu, tās aizpildīšanas, iesniegšanas un sniegto ziņu pārbaudes kārtību" zaudē spēku vienlaikus ar Likuma grozījumu spēkā stāšanos, proti, 2019. gada 1. jūlijā. Ministru kabineta 2007. gada 19. jūnija noteikumi Nr. 414 "Noteikumi par skaidras naudas deklarācijas veidlapu, tās aizpildīšanas, iesniegšanas un sniegto ziņu pārbaudes kārtību" ir izdoti saskaņā ar likuma 5. panta ceturto daļu, bet noteikumu projekts ir sagatavots saskaņā ar likuma 5. panta septīto daļu. |

 |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiek pārņemta Eiropas Parlamenta un Padomes 2005.gada 26.oktobra Regula (EK) Nr.1889/2005 par skaidras naudas kontroli, kuru ieved Kopienas teritorijā vai izved no tās (turpmāk arī - Regula (EK) Nr.1889/2005). |
| 2. | Citas starptautiskās saistības | Noteikumu projekts šo jomu neskar.  |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2005.gada 26.oktobra Regula (EK) Nr.1889/2005 par skaidras naudas kontroli, kuru ieved Kopienas teritorijā vai izved no tās |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas (EK) Nr.1889/2005 3.panta 3.punkts | Noteikumu projekta 2.punkts | Ieviests pilnībā | Noteikumu projekts nenosaka stingrākas prasības kā ES tiesību akts. |
| Regulas (EK) Nr.1889/2005 3.panta 2.punkts  | Noteikumu projekta pielikums | Ieviests pilnībā | Noteikumu projekts nenosaka stingrākas prasības kā ES tiesību akts. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība ar noteikumu projektu varēs iepazīties pēc to publicēšanas “Latvijas Vēstnesī”. |
| 2. | Sabiedrības līdzdalība projekta izstrādē | Sabiedrība par plānoto noteikumu projekta izstrādi tika informēta likumprojekta virzības Saeimā gaitā. |
| 3. | Sabiedrības līdzdalības rezultāti | Sabiedrība par plānoto noteikumu projekta izstrādi tika informēta likumprojekta virzības Saeimā gaitā.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests un Valsts robežsardze. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Finanšu ministrs Jānis Reirs

Jenerte, 67095502

Liene.Jenerte@fm.gov.lv

1. Pieejams Finanšu ministrijas interneta tīmekļvietnē: <http://www.fm.gov.lv/lv/sadalas/noziedzigi_iegutu_lidzeklu_legalizacijas_un_terorisma_finansesanas_noversana_/pasakumu_plans_noziedzigi_iegutu_lidzeklu_legalizacijas_un_terorisma_finansesanas_risku_ierobezosanai_2017__2019_gadam_/> [↑](#footnote-ref-1)
2. Latvijas Republikas robežšķērsošanas vietas noteiktas Ministru kabineta 2010.gada 27.jūlija noteikumos Nr.704 “Noteikumi par robežšķērsošanas vietām un tajās veicamajām pārbaudēm”. [↑](#footnote-ref-2)